Vlae van Suid-Afrika

Hierdie artikel lys al die vlae van die verskeie kolonies en state wat sedert 1652 in Suid-Afrika bestaan het.

 Oorsig 
Die volgende vlae is as nasionale vlae van die Unie van Suid-Afrika en die Republiek van Suid-Afrika gebruik:

VlagTydperkGebruikBeskrywing 100px  1910–1912  Unie van Suid-Afrika  ’n Rooi Britse vaandel met die wapen van die Unie van Suid-Afrika. 100px  1912–1928  Unie van Suid-Afrika  ’n Rooi Britse vaandel met die wapen van die Unie van Suid-Afrika op ’n wit skyf. 100px  1928–1994  Vlag van Suid-Afrika  Drie horisontale bane in oranje, wit en blou, en op die wit baan ’n omgedraaide vlag van die Verenigde Koninkryk in die vlagpaalkant, die vlag van die Oranje-Vrystaat hang vertikaal en die Vlag van die Zuid-Afrikaansche Republiek (Transvaalse Vierkleur) in die wapperkant. Dié vlag is gebruik deur beide die Unie van Suid-Afrika en later die Republiek van Suid-Afrika. 100px  sedert 1994  Vlag van Suid-Afrika  Twee horisontale bane in rissierooi (bo) en blou (onder) met ’n swart driehoek in die vlagpaalkant, oordek met ’n groen horisontale gaffel met wit fraiings teen die rooi en blou bane, en ’n goue fraiing teen die swart driehoek.

 Geskiedenis 
 Historiese vlae (1652–1928) 
 Baie vlae is in Suid-Afrika voor sy Uniewording in 1910 gebruik.
 Die oorspronklike Nederlandse Kaapkolonie (1652–1795) het die vlag van Nederland met die Verenigde Oos-Indiese Kompanjie se kenteken in die middel gebruik. Dié vlag is ook onder die Bataafse Republiek (1803–06) gebruik.
 Die Boererepublieke, waaronder die Oranje-Vrystaat (1854–1902), die Zuid-Afrikaansche Republiek (1857–1902), Stellaland (1882–85), Goosen (1883–85), die Nieuwe Republiek (1884–88) en die Klein Vrystaat (1886–1891) het hul eie vlae gebruik. Van hulle is aan die vlag van Nederland ontleen.
 Die 19de-eeuse Britse kolonies het die vlag van die Verenigde Koninkryk gebruik en vanaf die vroeë 1870’s het ’n aantal, waaronder die Natalkolonie, die Kaapkolonie, en later die Oranjerivierkolonie en die Transvaalkolonie hul eie koloniale wapens bygevoeg.
 Die in 1910 gestigte Unie van Suid-Afrika het oorspronklik ’n rooi Britse vaandel met die wapen van Suid-Afrika in die wapperkant gebruik. Dié vlag is in 1928 deur die eerste nasionale vlag van Suid-Afrika vervang.

VlagTydperkGebruikBeskrywing 100px  1839–1843  Natalia Republiek  raam|100px  1857–1902  Oranje-Vrystaat  raam|100px  1857–74,1875–77,1881–1902  Zuid-Afrikaansche Republiek (Transvaal)  (“Vierkleur”) raam|100px 1874–1875 Zuid-Afrikaansche Republiek (Transvaal)  (“Thomas François Burgerss Voortrekkervlag”). ’n Rooi Andreaskruis met wit fraiings op ’n blou agtergrond. raam|100px  1875–1910  Natalkolonie  100px  1876–1910  Kaapkolonie  ’n Blou vaandel met die wapen van die Kaapkolonie in die wapperkant. raam|100px  1883–1885  Goosen  raam|100px 1883–1885 Stellaland  Vlag van Stellaland raam|100px  1884–1888  Nieuwe Republiek  raam|100px  1890–1891  Klein Vrystaat  100px  1902–1910  Oranjerivierkolonie  ’n Blou vaandel met ’n springbok op ’n skyf. 100px  1904–1910  Transvaalkolonie  ’n Blou vaandel met ’n rustende leeu in ’n Afrikalandskap met palmbome. raam|100px  1910–1912  Unie van Suid-Afrika (handelsvlag)  raam|100px  1910–1951  Unie van Suid-Afrika (nasionale vlag)  raam|100px  1912–1951  Unie van Suid-Afrika (handelsvlag) 

 Nasionale vlag (1928–1994) 

 Die JBM Hertzog-administrasie het die vlag ná ’n aantal jare se politieke debat ingevoer. Nadat dit in 1927 deur die Parlement van Suid-Afrika goedgekeur is, is dit op 31 Mei 1928 die eerste keer gehys.
 Die vlag vertoon die Unie se voorgangers. Die grondslag is die Prinsenvlag (koninklike driekleur) van Nederland, met die vlag van die Verenigde Koninkryk vir die Kaap en Natal, die voormalige vlag van die Oranje-Vrystaat en die voormalige vlag van die Zuid-Afrikaansche Republiek (Transvaal).
 Tot in 1957 is die vlag saam met die Union Jack gehys.
 Met Republiekwording op 31 Mei 1961 het die vlag onveranderd gebly. Daar was egter herhaaldelike pleidooie om die vlag te verander, veral deur Afrikaners, aangesien ’n Britse Union Jack deel van die vlag gevorm het. Die destydse eerste minister, Hendrik Verwoerd, het ’n “suiwer vlag” laat ontwerp bestaande uit drie bane in oranje, wit en blou met ’n springende springbok oor ’n krans van ses proteas in die middel ontwerp, maar Verwoerd is vermoor voordat hy die vlag kon invoer, en dié projek het in 1966 met hom gesterf.

VlagTydperkGebruikBeskrywing 100px  1928–1982  Unie van Suid-Afrika/Republiek  Die vlag met ’n donker skakering van “unieblou” voor die vroeë 1980’s. raam|100px 1982–1994  Republiek van Suid-Afrika  Die vlag met ’n helder skakering van “Solway”-blou soos dit in 1982 deur die Suid-Afrikaanse regering bepaal is.

 Tuislande (1966–1994) 
 Nege van die destydse tien “tuislande” wat tydens die apartheidsera vir die swart bevolking gestig is, het hul eie vlae gebruik, waaronder Transkei (1966–94), Bophuthatswana (1973–94), Ciskei (1973–94), Gazankulu (1973–94), Venda (1973–94), Lebowa (1974–94), Qwaqwa (1975–94), KwaZulu (1977–94) en KwaNdebele (1982–94). KaNgwane was die enigste “tuisland” wat nooit sy eie vlag aangeneem het nie en het pleks daarvan die nasionale vlag van Suid-Afrika gebruik.
 Al hierdie vlae het met die herinlywing van die tuislande by Suid-Afrika op 27 April 1994 uitgedien.

VlagTydperkGebruikBeskrywing raam|100px  1966–1994  Transkei  raam|100px  1973–1994  Bophuthatswana  raam|100px  1973–1994  Ciskei  raam|100px  1973–1994  Gazankulu  raam|100px  1973–1994  Venda  raam|100px  1974–1994  Lebowa  raam|100px  1975–1994  Qwaqwa  raam|100px  1977–1985  KwaZulu (1)  100px  1982–1994  KwaNdebele  raam|100px  1985–1994  KwaZulu (2) 

 Sportvlae (1992–1994) 
As gevolg van die sportboikot van Suid-Afrika weens sy apartheidsbeleid het Suid-Afrika tussen 1964 en 1988 nie aan Olimpiese Spele deelgeneem nie. Die land het in 1991 weer by die Olimpiese beweging aangesluit. Weens ’n geskil oor die gebruik van die nasionale vlag en volkslied het die Suid-Afrikaanse span onder ’n spesiale vlag aan die Olimpiese Somerspele 1992 in Barcelona deelgeneem. Die vlag bestaan uit ’n wit veld en daarop ’n grys diamant wat die land se minerale rykdom verteenwoordig, en drie vallende bane in blou, rooi en groen, wat onderskeidelik die see, land en landbou verteenwoordig, die Olimpiese ringe en die naam van die span daaronder. Spanklere het die kenteken van die Suid-Afrikaanse Sportkonfederasie en Olimpiese Komitee, bestaande uit Olimpiese ringe omring deur olyftakke met die naam van die land boaan. Die Suid-Afrikaanse span het vir oorwinnings Ludwig van Beethoven se “Ode tot Vreugde” gebruik. Tydens die Olimpiese Winterspele 1994 in Lillehammer het Suid-Afrika onder die vlag van sy Nasionale Olimpiese Komitee deelgeneem.

 Nasionale vlag (sedert 1994) 
 In 1994 het Suid-Afrika ’n unitêre demokratiese staat met gelyke regte vir mans en vroue van alle rasse geword. Die ou vlag se lang verbintenis met die apartheidsera het sy gebruik in die nuwe demokrasie onvanpas gemaak, en die destydse Suid-Afrikaanse Staatsheraldikus Frederick Brownell het dus ’n nuwe vlag ontwerp. Nadat dit op 20 Maart 1994 deur die Uitvoerende Oorgangsraad goedgekeur is, is dit op 20 April 1994 deur staatspresident F.W. de Klerk persoonlik goedgekeur en een week later, op 27 April 1994 vir die eerste keer gehys.
 Die nuwe vlag was as ’n tussentydse maatreël bedoel, maar dit het so gewild geword dat dit, toe die finale Grondwet in 1996 opgestel is, die permanente vlag geword het.

VlagTydperkGebruikBeskrywing 100px  sedert 1994  Republiek van Suid-Afrika 

 Regeringsvlae 

 Burgerlike Lugvaandel 

 Militêre vlae 
 Suid-Afrikaanse Weermag 

 Suid-Afrikaanse Nasionale Weermag 

 Nasionale Departement van Verdediging 

 Suid-Afrikaanse Leër 

 Suid-Afrikaanse Lugmag 

 Suid-Afrikaanse Vloot 

 Polisievlae 
 Suid-Afrikaanse Polisie 

 Suid-Afrikaanse Polisiediens 

 Provinsiale vlae 
 1910–1994 
Tussen 1910 en 1994 was Suid-Afrika onderverdeel in vier provinsies: Kaapprovinsie, Natalprovinsie, Oranje-Vrystaat en Transvaal. Hierdie provinsies het hul eie wapens gebruik, maar nie eie vlae gehad nie.

 Sedert 1994 
In April 1994 is Suid-Afrika onderdeel in nege provinsies. Elke provinsie het ’n wapen gekry, wat meestal deur die Staatsheraldikus Frederick Brownell ontwerp is. Vandag gebruik net een provinsie, Mpumalanga, sy eie vlag, nadat hulle dit in Februarie 1996 goedgekeur het. 

 Voorgestelde vlae 
 Vlae wat in die 1920’s voorgestel is 
In 1927 het ’n parlementêre komitee opdrag gekry om ’n nasionale vlag vir Suid-Afrika te ontwerp.

 Vlae wat in die 1990’s voorgestel is 
 Ontwerpe wat die Nasionale Simbolekommissie se kortlys gehaal het 
Die Nasionale Simbolekommissie het in Oktober 1993 ses ontwerpe voorgestel. 

 Ontwerpe wat deur grafiese ontwerpateljees voorgestel is 
’n Groep van professionele grafiese ontwerpateljees het in November 1993 verskeie vlagontwerpe voorgestel.

 Ontwerpe op die kortlys van die Gesamentlike Tegniese Werkkomitee 
Die Gesamentlike Tegniese Werkkomitee het in Februarie 1994 vyf ontwerpe op die kortlys geplaas. ’n Verdere ontwerp is ook voorgestel deur die African National Congress (ANC), gebaseer op ’n ontwerp wat in Oktober 1993 op die kortlys was. Voorstel 4, ontwerp deur Staatsheraldikus Frederick Brownell, is aan die Oorgangsraad voorgelê en uiteindelik as die nuwe vlag goedgekeur.

 Verwysings 

 Bronnelys 







 Eksterne skakels 

 Suider-Afrikaanse Vlagkundige Vereniging (SAVA)
 South Africa – national index by Flags of the World


Kategorie:Suid-Afrikaanse lyste